b'\n_START_ARTICLE_\nCiprej\n_START_SECTION_\nOpis\n_START_PARAGRAPH_\nStabljika je crvenkaste boje, visine do 250\xc2\xa0cm, listovi su spiralno polo\xc5\xbeeni, naizmjeni\xc4\x8dni, kopljasti, du\xc5\xbeine najvi\xc5\xa1e 10\xe2\x80\x9315\xc2\xa0cm,.Cvjetovi ru\xc5\xbei\xc4\x8daste boje, promjera 2\xe2\x80\x933\xc2\xa0cm. Plod je uska, \xc4\x8detverokutna \xc4\x8dahura du\xc5\xbeine 4\xe2\x80\x938\xc2\xa0cm i crvene boje. Otvara se pucanjem na \xc4\x8detiri dijela koji se savijaju unazad i osloba\xc4\x91aju veliki broj sjemenki sa duga\xc4\x8dkim, bijelim \xc4\x8dupercima.\n_START_SECTION_\nSastav\n_START_PARAGRAPH_\nMladi listovi i korijenje cipreja sadr\xc5\xbee od 10 do 20% tanina. Li\xc5\xa1\xc4\x87e - do 15% sluzi. Sadr\xc5\xbei i veliku koli\xc4\x8dinu biljnih vlakana (celuloza), lecitina, Vitamin C (90 do 388\xc2\xa0mg u 100 g svje\xc5\xbee biljke; tj. 5-6 puta vi\xc5\xa1e nego limun), karotina do 4,3\xc2\xa0mg%, \xc5\xa1e\xc4\x87er, organske kiseline, pektin, flavonoide i tragove alkaloida. Me\xc4\x91u elementima u tragovima valja spomenuti vrlo visoku koncentraciju \xc5\xbeeljeza, bakra i mangana. 100 g zelene mase sadr\xc5\xbei 23\xc2\xa0mg \xc5\xbeeljeza, nikal, 1.3\xc2\xa0mg, 16\xc2\xa0mg mangana,1,3\xc2\xa0mg titana, molibdena 0,44\xc2\xa0mg, bakra 2,3\xc2\xa0mg, te 6\xc2\xa0mg bora. Nadzemni dijelovi biljaka sadr\xc5\xbee  do 20% proteina, fosfor, kalcij, kobalt. Nadalje sadr\xc5\xbei i kalij, kalcij, litij._NEWLINE_U korijenu koncentracija tanina do 20\xc2\xa0mg% (list do 10\xc2\xa0mg%).\n_START_SECTION_\nUporaba u  narodnoj medicini\n_START_PARAGRAPH_\nNa ljekovitost biljaka iz porodice  Epilobium, primjenjuju\xc4\x87i ih u urologiji, osobito kod bolesti prostate, prva je u Europi upozorila austrijska travarka Maria Treben (1907 - 1991.) 1983. godine . Tvrdila je da je \xc4\x8daj od vrste E.parviflorum - sitnocvjentne vrbolike radikalan lijek za bolesti prostate,te je pogre\xc5\xa1no smatrala da E.angustifolium - ciprej nije djelotvoran niti ljekovit( no u Sibiru,Rusiji i kod  sjevernoameri\xc4\x8dkih indijanaca  ova se biljka  koristi stolje\xc4\x87ima )._NEWLINE_Farmakolo\xc5\xa1ke studije su kao glavnu tvar odgovornu za ovo djelovanje identificirale oenotein B, te da je ista prisutna u svim vrstama roda Epilobium.Tako\xc4\x91er je  utvr\xc4\x91eno da je protuupalno djelovanje  cipreja 5 puta ja\xc4\x8de od onog vrste E. parviflorum. _NEWLINE_U narodnoj medicini biljka se koristi za lije\xc4\x8denja gonoreje, sifilisa,  kao sredstvo za lije\xc4\x8denje rana, angine, \xc4\x8direva na \xc5\xbeelucu, migrene i kao sedativ. Uvarak od li\xc5\xa1\xc4\x87a travari koriste i kod \xc5\xa1krofula, \xc5\xbeelu\xc4\x8danih smetnji i kao pomo\xc4\x87no sredstvo za bolje spavanje. Koristi se i kod epilepsije, psihoza, alkoholi\xc4\x8darske anemije, kao emolijens i diaforetik, te u lije\xc4\x8denju razli\xc4\x8ditih vrsta malignih tumora._NEWLINE_Smiruju\xc4\x87i u\xc4\x8dinak na sredi\xc5\xa1nji \xc5\xbeiv\xc4\x8dani sustav tako\xc4\x91er je jedno od svojstava. Djeluje ne\xc5\xa1to slabije od valerijane. Biljka je u stanju promijeniti uvjetovani refleks \xc4\x8dovjeka, i stoga je vrlo u\xc4\x8dinkovita u lije\xc4\x8denju neuroza.  Mehanizam djelovanja sli\xc4\x8dan je lijekovima kao \xc5\xa1to je klorpromazin. Biljka ima pozitivan u\xc4\x8dinak na srce, dobra je kod stresa i blag je sedativ, modulator raspolo\xc5\xbeenja, smanjuje agresivnost. Djeluje i na nesanicu, te glavobolje._NEWLINE_Listovi i cvjetovi biljke djeluju i protuupalno te pospje\xc5\xa1uju zacjeljivanje rana i sluznice. Smatra se da su ta svojstva uzrokovana prisutno\xc5\xa1\xc4\x87u velikih koli\xc4\x8dina biljnih tanina i sluzi(polisaharida). Stoga travari koriste ciprej u lije\xc4\x8denju pepti\xc4\x8dkog ulkusa i drugih bolesti probavnog trakta. U obliku infuzije se koristi u lije\xc4\x8denju razli\xc4\x8ditih tipova ekcema, atopi\xc4\x8dni dermatitis, psorijaza i druge bolesti ko\xc5\xbee, posebno poreme\xc4\x87aji gastrointestinalnog trakta i neuroti\xc4\x8dne manifestacije. Biljka se koristi i u tibetanskoj medicini, te mongolskoj medicini, a u Rusiji, Ukrajini,Poljskoj, Turskoj,te Kanadi, je i znanstveno ispitano njeno djelovanje. Tako\xc4\x91er su je koristili i sjevernoameri\xc4\x8dki indijanci.\n_START_SECTION_\nZanimljivosti\n_START_PARAGRAPH_\nU Rusiji se \xc4\x8daj od cipreja pije od 12. stolje\xc4\x87a (Ivan \xc4\x8daj, Koporski \xc4\x8daj - prije su\xc5\xa1enja izla\xc5\xbee ga se kra\xc4\x87oj ili du\xc5\xbeoj fermentaciji).Hitler se navodno jako bojao ivan \xc4\x8daja po\xc5\xa1to je negdje pro\xc4\x8ditao da on Rusima daje veliku snagu i izdr\xc5\xbeljivost. Ciprej se nalazi na zastavi kanadske pokrajine Yukon. Samo jedna biljka proizvede godi\xc5\xa1nje do 80 000 sjemenki!Mo\xc5\xbee se koristiti kao indikator prisutnosti urana u tlu (javlja se varijetet s bijelim cvjetovima)._NEWLINE_Ciprej je bio prva biljka koja je po\xc4\x8dela rasti nakon erupcije vulkana Mt. St. Helens 1983. Tako\xc4\x91er je masovno rasla na kraterima bombi u Londonu za vrijeme i nakon Drugog svjetskog rata (bombweed).'